Goda Janonytė-Jankauskienė

Goda Janonytė-Jankauskienė (g. 1940 m. kovo 13 d. Globinuose, Biržų apskrityje) – poetė, publicistė, Lietuvos kaimo rašytojų sąjungos narė, tautodailininkė. Gyvena Kaune.

Biografija 

Goda Janonytė-Jankauskienė gimė Globinų kaime (dab. Pasvalio raj.), Latvijos pasienyje. Prasidėjus II Pasauliniam karui, jos šeima pasitraukė į gretimą šalį, kur ji baigė pradžios mokslus. Vėliau įgijo aukštąjį išsilavinimą Vilniaus pedagoginiame institute.

Kūryba 

Kūryboje (poezijoje, publicistikoje) svarbią vietą užima tėvynės meilės ir ilgesio, gamtos, svetimų kraštų pažinimo temos. Kūriniams būdingi vaizdų tikroviškumas ir autentika, juose piešiami autorės gyvenimo kelyje sutiktų žmonių portretai, bandoma objektyviai vertinti praėjusį laikmetį. Be atskiruose leidiniuose išleistų poezijos posmų ir atsiminimų, yra jų įtraukta keliuose kituose literatūros rinkiniuose, kūrybos almanachuose.

Tautodailininkė užsiima skiautinių kūryba - geometrinių formų menu, glaudžiai susijusiu su tekstile.

Bibliografija 

 „Kelias“, leid. „Dobilas“, Jonava, 2001 m.- ISBN 9955-417-47-1 
 „Kvepia žemė : eilėraščiai“, Jonava, 2002 m.- ISBN 9955-417-67-6
 „Skiautelė, skiautinėlis, skiautinys“, Jonava, 2003 m.- ISBN 9955-417-74-9

Šaltiniai 

 Konstantinas Fedaravičius, „Biografijos: mes atėjome ir einame“ (Lietuvos kaimo rašytojų sąjungos žinynas), Jonava, 2000 m.- ISBN 9955-417-32-3

Lietuvos kaimo rašytojų sąjungos nariai
Lietuvos tautodailininkai